b"\n_START_ARTICLE_\nHans Brebus\n_START_PARAGRAPH_\nHans Brebus (d\xc3\xb8d 1603) var en flamsk orgelbygger som virket under Frederik II og Christian IV.\n_START_SECTION_\nHistorie\n_START_PARAGRAPH_\nFamilien Brebus (Brebos) kom fra byen Lier i det gamle hertugd\xc3\xb8mmet Brabant, og besto av flere kjente orgelbyggere, deriblant Gillis Brebus, som trolig var Hans' bror. Hans, s\xc3\xb8nn av orgelbyggeren Gomaar, ble en av de tidligste navnene i dansk orgelbyggings historie. Han slo seg ned i K\xc3\xb8benhavn omkring 1569, og ble der trolig til sin d\xc3\xb8d. _NEWLINE_I 1570 ble Brebus kongelig orgelbygger, og fikk dermed ansvaret for s\xc3\xa5vel vedlikeholdelse som nybygging p\xc3\xa5 de kongelige slott. Blant de kj\xc3\xb8psteder hvor han bygget nye orgler var Helsingborg, Helsing\xc3\xb8r, Nyborg, N\xc3\xa6stved, Stege og Vordingborg. _NEWLINE_Han d\xc3\xb8de v\xc3\xa5ren 1603, to \xc3\xa5r etter sin kone, og ble begravet den 5. mai med sang av Vor Frue Skoles disipler._NEWLINE_Fire andre personer i familien Brebus har ogs\xc3\xa5 b\xc3\xa5ret navnent Hans (eller Juan), hvilket har skapt en del forvirring om hvem som var hvem."